আবদুল মাতলুব আহমাদ: মূল্য সংযোজন কর (মূসক) থেকে সরকার সবচেয়ে বেশি রাজস্ব আয় করে। কিন্তু এখানে সরকার সবার জন্য ১৫ শতাংশ মূসক নির্ধারণের কথা বলছে। এখানে এফবিসিসিআই বলছে, সবার জন্য ১৫ শতাংশ না করে ধরণ বুঝে বিভিন্ন সংখ্যার মূসক নির্ধারণ করার জন্য। এখানে আমার প্রস্তাব হচ্ছে সবার জন্য অভিন্ন মূসক। সিঙ্গাপুর কিংবা মালয়েশিয়ার মতো সবার জন্য ৪ শতাংশ হারে মূসক নির্ধারণ। এ ক্ষেত্রে কি হবে-সবার মাঝে মূসক ফাঁকি দেওয়ার প্রবণতা কমে যাবে। পাশাপাশি সরকারও মূসক থেকে আগের তুলনায় অনেক বেশি রাজস্ব আয় করতে পারবে। এর জন্য সভাপতি নির্বাচিত হলে আমি সরকারের কাছে সিঙ্গেল ডিজিটের মূসক নির্ধারণের প্রস্তাব করবো। পাশাপাশি আমি যে মূসক দেবো এ বিষয়ে সরকার কোন প্রশ্ন করতে পারবে না। আর আমি যদি মূসক না দেই তবে সরকারকে বলবো পাঁচগুণ জরিমানা করার জন্য। মূসক দেওয়ার প্রক্রিয়া সহজ হলে মানুষ নিজ থেকেই মূসক পরিশোধ করবে। মূসক আদায়ের জন্য সরকারের এতো জনবলের প্রয়োজন হবে না। আর ৪ শতাংশ মূসক ফাঁকি দেওয়ার জন্য মানুষ ৩ শতাংশ ঘুষ গুনবে না।